

Οις)ΐυ!Γ^#ΐ9ηθ(ί 6γ 
νΑΚνΑΚΑ ΖΑΟΗΑΙ 
03Ιθ: 2015.05.1(^8:52:30 
ΕΕ5Τ 
Ρθ35θπ: 5ί8ΠΒα ΡϋΡ 
(θΓϊΐβθ()(ΐ8<1) | 

ΙοοΒίΐοη: Α0τβ|5, ΕΙΙίπϊΚο 
Τ γρο0Γ3ίίο 


9347 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 855 

15 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός λεπτομερειών χορήγησης της συνδεδε- 
μένης ενίσχυσης στα όσπρια που προορίζονται 
για ανθρώπινη κατανάλωση σε εκτέλεση του άρ¬ 
θρου 52 του Κανονισμού (ΕΚ) αριθμ. 1307/2013 του 
Ευρωπαϊκού Κοινοβουλίου και του Συμβουλίου.. 1 
Καθορισμός λεπτομερειών χορήγησης της συνδεδε- 
μένης ενίσχυσης στα πρωτεϊνούχα κτηνοτροφι- 
κά ψυχανθή σε εκτέλεση του άρθρου 52 του Κα¬ 
νονισμού (ΕΚ) αριθμ. 1307/2013 του Ευρωπαϊκού 

Κοινοβουλίου και του Συμβουλίου. 2 

Αναπροσαρμογή του ορίου ετήσιας επιβάρυνσης των 
Πελατών ηλεκτρικής ενέργειας για την κάλυψη 
δαπανών παροχής Υπηρεσιών Κοινής Ωφέλειας 
(ΥΚΩ) το έτος 2015, σύμφωνα με την παρ. 7 του 

άρθρου 55 του Ν. 4001/2011. 3 

Αναπροσαρμογή του ορίου ετήσιας επιβάρυνσης Ει¬ 
δικού Τέλους Μείωσης Εκπομπών Αερίων Ρύπων 
(ΕΤΜΕΑΡ) κατά θέση κατανάλωσης των Πελατών 
ηλεκτρικής ενέργειας, σύμφωνα με την παρ. 2γ' 
του άρθρου 143 του Ν. 4001/2011, όπως ισχύει. 4 


ΑΠΟΦΑΣΕΙ Σ 

Αριθμ. 1703/43630 (1) 

Καθορισμός λεπτομερειών χορήγησης της συνδεδεμέ- 
νης ενίσχυσης στα όσπρια που προορίζονται για αν¬ 
θρώπινη κατανάλωση σε εκτέλεση του άρθρου 52 
του Κανονισμού (ΕΚ) αριθμ. 1307/2013 του Ευρωπαϊ¬ 
κού Κοινοβουλίου και του Συμβουλίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. α) το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», όπως κυρώθηκε 
με το άρθρο πρώτο του Π.δ. 63/2005 (Α' 38), 
β) το Π.δ. 107/2014 (ΦΕΚ 174/τ.Α728-8-2014) «Οργανι¬ 
σμός του Υπουργείου Αγροτικής Ανάπτυξης και Τρο¬ 
φίμων», 


γ) το Π.δ. 24/2015 (Α' 20) «Σύσταση και μετονομασία 
Υπουργείων, μεταφοράς της Γ ενικής Γ ραμματείας Κοι¬ 
νωνικών Ασφαλίσεων», 

δ) το Π.δ. 25/2015 (ΦΕΚ 21/τ.Α727-1-2015) Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών, 
ε) την υπ’ αριθμ. Υ103 (ΦΕΚ 309/Β72.3.2015) απόφαση 
του Πρωθυπουργού σχετικά με την Ανάθεση αρμοδιο¬ 
τήτων στον Αναπληρωτή Υπουργό Παραγωγικής Ανα¬ 
συγκρότησης, Περιβάλλοντος και Ενέργειας, Ευάγγελο 
Αποστόλου, του Δημητρίου. 

2. Τις διατάξεις: 

α) της παρ. 2 του αρ. 62 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων, 
β) των άρθρων 13 μέχρι και 29 του Ν. 2637/1998 (Α' 200) 
«Σύσταση Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρ¬ 
θρο 4 του Ν. 2732/1999 (ΦΕΚ 154 Α'), το άρθρο 24 του 
Ν. 2945/2001 (ΦΕΚ 223 Α') και το άρθρο 29 παρ. 1 - 8 του 
Ν. 3147/2003 (ΦΕΚ 135/Α'/2003), 
γ) αριθμ. 262385/21/4/2010 υπουργική απόφαση (ΦΕΚ 
509/23/4/2010) «Εφαρμογή του καθεστώτος της πολλα¬ 
πλής συμμόρφωσης και λοιπά συμπληρωματικά μέτρα 
σε εκτέλεση του Κανονισμού (ΕΚ) 73/2009 και του κανο¬ 
νισμού 1698/2005 του Συμβουλίου» όπως τροποποιήθηκε 
και ισχύει, 

δ) του άρθρου 33 της υπ’ αριθμ. 104/7056/2015 υπουρ¬ 
γική απόφαση (ΦΕΚ 147/22/1/2015) «Εθνικές επιλογές, δι¬ 
οικητικά μέτρα και διαδικασίες εφαρμογής των άμεσων 
ενισχύσεων κατ’ εκτέλεση του Κανονισμού (ΕΚ)1307/2013 
και του Κανονισμού(ΕΚ)1306/2013 του Ευρωπαϊκού Κοι¬ 
νοβουλίου και του Συμβουλίου», 

3. Τους Κανονισμούς (ΕΕ: 

α) 1307/2013 του Ευρωπαϊκού Κοινοβουλίου και του 
Συμβουλίου, «Για τη θέσπιση κοινών κανόνων για τις 
άμεσες ενισχύσεις στους γεωργούς βάσει καθεστώτων 
στήριξης στο πλαίσιο της Κοινής γεωργικής πολιτικής 
και για την κατάργηση του κανονισμού (ΕΚ) αριθμ. 













9348 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


63/2008 και του κανονισμού (ΕΚ) αριθμ. 73/2009 του 
Συμβουλίου», 

β) 1306/2013 του Ευρωπαϊκού Κοινοβουλίου και του 
Συμβουλίου «σχετικά με τη χρηματοδότηση, τη διαχεί¬ 
ριση και την παρακολούθηση της κοινής γεωργικής πο¬ 
λιτικής και την κατάργηση των κανονισμών (ΕΟΚ) αριθμ. 
352/1978, (ΕΚ) αριθμ. 165/1994, (ΕΚ) αριθμ. 2799/1998, (ΕΚ) 
αριθμ. 814/2000, (ΕΚ) αριθμ. 1290/2005 και (ΕΚ) αριθμ. 
485/2008 του Συμβουλίου», 
γ) 639/2014 της Επιτροπής του κανονισμού «για τη 
συμπλήρωση του κανονισμού (ΕΕ) αριθμ. 1307/2013 του 
Ευρωπαϊκού Κοινοβουλίου και του Συμβουλίου περί 
θεσπίσεως κανόνων για άμεσες ενισχύσεις στους γε¬ 
ωργούς βάσει καθεστώτων στήριξης στο πλαίσιο της 
κοινής γεωργικής πολιτικής και για την τροποποίηση 
του παραρτήματος X του εν λόγω κανονισμού», 
δ) 640/2014 της Επιτροπής «για τη συμπλήρωση του 
κανονισμού (ΕΕ) αριθμ. 1306/2013 του Ευρωπαϊκού Κοι¬ 
νοβουλίου και του Συμβουλίου όσον αφορά το ολο¬ 
κληρωμένο σύστημα διαχείρισης και ελέγχου και τους 
όρους απόρριψης ή ανάκτησης πληρωμών καθώς και 
τις διοικητικές κυρώσεις που εφαρμόζονται στις άμεσες 
ενισχύσεις, τη στήριξη της αγροτικής ανάπτυξης και την 
πολλαπλή συμμόρφωση», 

ε) 641/2014 της Επιτροπής «για τη θέσπιση κανόνων 
εφαρμογής του κανονισμού (ΕΕ) αριθμ. 1307/2013 του 
Ευρωπαϊκού Κοινοβουλίου και του Συμβουλίου περί 
θεσπίσεως κανόνων για άμεσες ενισχύσεις στους γε¬ 
ωργούς βάσει καθεστώτων στήριξης στο πλαίσιο της 
κοινής γεωργικής πολιτικής», 
στ) 809/2014 της Επιτροπής για τη θέσπιση κανόνων 
εφαρμογής του κανονισμού (ΕΕ) αριθμ. 1306/2013 του Ευ¬ 
ρωπαϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου, τα μέ¬ 
τρα αγροτικής ανάπτυξης και την πολλαπλή συμμόρφωση. 

4. Την κοινοποίηση των εθνικών επιλογών της νέας 
ΚΑΠ, μέσω Ι3ΑΜΜ, σύμφωνα με το άρθρο 67, παρ. 1 του 
Καν (ΕΕ) αριθμ. 639/2014 που αναφέρεται στο άρθρο 54 
παρ. 1 του Καν (ΕΕ) αριθμ. 1307/2013. 

5. Την από 19-09-2014 ηλεκτρονική αλληλογραφία του Ιν¬ 
στιτούτου Κτηνοτροφικών Φυτών και Βοσκών περί οσπρίων. 

6. Την υπ’ αριθμ. 26383/20-2-2015 εισήγηση του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.). 

7. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αρθρο 1 

Πεδίο Εφαρμογής 

Με την παρούσα απόφαση καθορίζονται οι αναγκαίες λε¬ 
πτομέρειες εφαρμογής του άρθρου 52 του Κανονισμού (ΕΕ) 
1307/2013 του Ευρωπαϊκού Κοινοβουλίου και του Συμβουλίου, 
για τη χορήγηση της συνδεδεμένης στήριξης της καλλιέρ¬ 
γειας οσπρίων που προορίζονται για ανθρώπινη κατανά¬ 
λωση, αναφερόμενης εφεξής ως «συνδεδεμένη ενίσχυση». 

Αρθρο 2 

Προϋπολογισμός και πόροι χρηματοδότησης 

1. Ο συνολικός ετήσιος προϋπολογισμός για το έτος 
2015 ανέρχεται στα 5.000.000 € για το έτος 2016 στα 
4.941.136 €, για το έτος 2017 στα 4.882.207 €, για το έτος 
2018 στα 4.828.375 €, για το έτος 2019 στα 4.774.548 € 
και για το έτος 2020 στα 4.774.548 €. 


2. Η έκταση που καθορίστηκε σύμφωνα με το άρθρο 52 
παράγραφος 6 του Κανονισμού (ΕΕ) 1307/2013 ανέρχεται 
σε 16.500 εκτάρια. 

Η χρηματοδότηση της ενίσχυσης προέρχεται από τους 
πόρους του άρθρου 53 του Κανονισμού (ΕΕ) 1307/2013 
του Ευρωπαϊκού Κοινοβουλίου και του Συμβουλίου. 

Αρθρο 3 

Όροι επιλεξιμότητας 

Δικαιούχοι της συνδεδεμένης ενίσχυσης είναι οι γεωργοί, 
που καλλιεργούν όσπρια που προορίζονται για ανθρώπινη 
κατανάλωση, όπως αυτά ορίζονται στο παράρτημα της 
παρούσας, σε επιλέξιμες εκτάσεις υπό την προϋπόθεση 
να χρησιμοποιούν ποικιλίες οι οποίες είναι εγγεγραμμένες 
στον Εθνικό Κατάλογο Ποικιλιών ή/και στον Κοινό Κατάλο¬ 
γο των Ποικιλιών των Ειδών των Γεωργικών Φυτών. 

Άρθρο 4 

Καθορισμός και καταβολή ενίσχυσης 

1. Η στήριξη καταβάλλεται υπό τη μορφή συνδεδεμέ¬ 
νης ενίσχυσης, ανά εκτάριο, σε ετήσια βάση. 

2. Το ακριβές ύψος της ενίσχυσης για κάθε έτος καθορί¬ 
ζεται με απόφαση του Υπουργού Παραγωγικής Ανασυγκρό¬ 
τησης, Περιβάλλοντος και Ενέργειας, σύμφωνα με το άρθρο 
53 του Καν. (Ε.Ε) 639/2014. Για το σκοπό αυτό, ο Οργανισμός 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων γνωστοποιεί στη Διεύθυνση 
Συστημάτων Καλλιέργειας το συνολικό αριθμό επιλέξιμων 
εκταρίων οσπρίων για ανθρώπινη κατανάλωση ανά έτος. 

3. Ο ΟΠΕΚΕΠΕ ορίζεται αρμόδια αρχή για τις ετήσιες 
κοινοποιήσεις στην επιτροπή σχετικά με την προαιρε¬ 
τική συνδεδεμένη στήριξη, άρθρο 67 Καν 639/2014. 

Αρθρο 5 

Υποχρεώσεις γεωργών 

Οι γεωργοί προκειμένου να τύχουν της ενίσχυσης του 
άρθρου 1 της παρούσης υποχρεούνταί: 

1. Να τηρούν στο σύνολο της εκμετάλλευσής τους τις κα¬ 
νονιστικές απαιτήσεις διαχείρισης και την καλή γεωργική 
και περιβαλλοντική κατάσταση σύμφωνα με τα οριζόμενα 
στα άρθρα 93 και 94 του κανονισμού (ΕΕ) αριθμ. 1306/2013. 

2. Να δέχονται και να διευκολύνουν τους προβλεπόμε- 
νους ελέγχους από τις αρμόδιες Εθνικές και Ενωσιακές 
Αρχές ελέγχου παρέχοντας οποιοδήποτε συμπληρωμα¬ 
τικό στοιχείο ή πληροφορία τους ζητηθεί. 

3. Να υποβάλλουν αίτημα λήψης ενίσχυσης. Το αίτη¬ 
μα λήψης της συνδεδεμένης ενίσχυσης οσπρίων για 
ανθρώπινη κατανάλωση γίνεται σε ειδική θέση του 
εντύπου της ενιαίας αίτησης ενίσχυσης ανεξάρτητα 
αν οι ενδιαφερόμενοι είναι δικαιούχοι ή όχι της βασικής 
ενίσχυσης. Γ ια την εν λόγω δήλωση συμμετοχής ισχύουν 
τα οριζόμενα από τις σχετικές αποφάσεις για τη βασική 
ενίσχυση συμπεριλαμβανομένων και των προθεσμιών 
υποβολής της. Η εν λόγω δήλωση του γεωργού συνε¬ 
πάγεται ότι ο γεωργός αποδέχεται τα οριζόμενα στην 
παρούσα απόφαση σχετικά με τη διαδικασία χορήγησης 
της ενίσχυσης, τους ισχύοντες όρους και τις προϋπο¬ 
θέσεις καθώς και την κοινοποίηση των στοιχείων του. 

Αρθρο 6 

Έλεγχοι 

1. Αρμόδια αρχή για το συντονισμό και τη διενέρ¬ 
γεια των ελέγχων ορίζεται ο Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ). 

2. Οι έλεγχοι για τη συνδεδεμένη στήριξη καλύπτουν τους σχετικούς όρους που προβλέπονται στον τίτλο III 
του Καν. (ΕΕ) 809/2014, τόσο όσον αφορά τους διοικητικούς ελέγχους (μηχανογραφικούς και διασταυρωτικούς) 
όσο και τους επιτόπιους. Οι λεπτομέρειες διεξαγωγής των ελέγχων προσδιορίζονται στις κατ’ έτος εκδιδόμενες 
από τον ΟΠΕΚΕΠΕ, οδηγίες ελέγχων και εγκυκλίους. 

3. Οι διοικητικοί και οι επιτόπιοι έλεγχοι πραγματοποιούνται με τρόπο ώστε να εξασφαλίζεται η εξακρίβωση 
της τήρησης των όρων για τη χορήγηση των ενισχύσεων, καθώς και των απαιτήσεων και προτύπων που σχετί¬ 
ζονται με την πολλαπλή συμμόρφωση. 

4. Μετά την ολοκλήρωση της πληρωμής της συνδεδεμένης ενίσχυσης, τα αποτελέσματα των ελέγχων κοινοποι¬ 
ούνται στη Διεύθυνση Συστημάτων Καλλιέργειας του Υπουργείου Παραγωγικής Ανασυγκρότησης, Περιβάλλοντος 
και Ενέργειας. 

Άρθρο 7 
Ενστάσεις 

1. Αρμόδια Αρχή για την υποβολή ενστάσεων ορίζεται η αρμόδια Περιφερειακή Διεύθυνση του ΟΠΕΚΕΠΕ. 

2. Οι ενστάσεις που αφορούν αποτελέσματα επιτόπιου ελέγχου, υποβάλλονται εντός διαστήματος δέκα (10) 
εργάσιμων ημερών, από την παραλαβή του πρακτικού ελέγχου μετά την ολοκλήρωση του ελέγχου. 

3. Οι ενστάσεις που αφορούν αποτελέσματα λοιπών ελέγχων (διοικητικοί, τηλεπισκόπησης, μηχανογραφικοί 
και διασταυρωτικοί) υποβάλλονται εντός διαστήματος δέκα (10) εργάσιμων ημερών μετά την έκδοση εντολής 
πληρωμής. 

Αρθρο 8 

Κυρώσεις - Ανάκτηση Αχρεωστήτως 
καταβληθέντων ποσών 

1. Γεωργός που παρουσίασε ψευδή στοιχεία απορρίπτεται από το καθεστώς χορήγησης της ενίσχυσης κατά 
τη διάρκεια του τρέχοντος ημερολογιακού έτους. 

2. Εφόσον διαπιστωθούν παρατυπίες για τις εκτάσεις οι οποίες δηλώθηκαν για τις ενισχύσεις της παρούσας 
και οφείλονται στο γεωργό, εφαρμόζονται οι μειώσεις που προβλέπονται στον άρθρο 77 του Καν (ΕΕ) 1306/2013 
και στο άρθρο 19 του Καν (ΕΕ) 640/2014. 

3. Εφόσον ο γεωργός δε συμμορφωθεί με τα προβλεπόμενα για την πολλαπλή συμμόρφωση επιβάλλονται οι 
προβλεπόμενες κυρώσεις. Επίσης ο ΟΠΕΚΕΠΕ μπορεί να επιβάλλει επιπλέον κυρώσεις εφόσον αυτές προβλέπο- 
νται από την ισχύουσα κοινοτική νομοθεσία. 

4. Σε περίπτωση ανάκτησης αχρεωστήτως καταβληθέντων ποσών από τους δικαιούχους εφαρμόζονται οι δι¬ 
ατάξεις του άρθρου 63 του Καν. (ΕΕ) 1306/2013 της παρ. 3 του άρθρου 19 του Καν. (ΕΕ) 640/2014 καθώς και του 
άρθρου 7 του Καν (ΕΕ) 809/2014. Όπου δεν δύναται να εφαρμοστεί η παρ. 3 του άρθρου 19 του Καν. (ΕΕ) 640/2014 
και του άρθρου 7 του Καν (ΕΕ) 809/2014 η διαδικασία ανάκτησης τυχόν αχρεωστήτως καταβληθέντων ποσών 
πραγματοποιείται σύμφωνα με τις διατάξεις του άρθρου 28 του Ν. 2520/1997, όπως ισχύει. 

Αρθρο 9 
Έναρξη ισχύος 

Η παρούσα απόφαση ισχύει από το έτος ενίσχυσης 2015. 

Το παράρτημα που ακολουθεί αποτελεί αναπόσπαστο κομμάτι της παρούσας. 

ΠΑΡΑΡΤΗΜΑ 


Πίνακας Επιλέξιμων Ειδών που αναφέρονται στο άρθρο 3 

Είδος 

Επιστημονική Ονομασία 

Φακή 

Ι_θπ 5 ουίίπαπδ ΜοάίΙ< 

Ρεβίθι 

Οιοθγ απθΐίηυπι Ε. 

Φασόλι κοινό (νάνο ή αναρριχώμενο) 

ΡήεεβοΙυε νυΐραηε 

Φασόλια γίγαντες ή Ελέφαντες 

ΡόεεβοΙυε οοοοίηοουε 

Δόλιχοι ή Φασόλια μαυρομάτικα 

νίρηα υηρυίουΐαία Ε. ίΑ/αΙρ 

Κουκί βρώσιμο 

Ν/ίοία ίαόα Μ3 )ογ Ε 

Λαθούρι βρώσιμο 

Εβίάγιτιε 53ΐίνυ5 Ε 

Λαθούρι άφκος 

ΕβίάγΓυε οοάιπε Ε 

Λαθούρι κλυμένο 

Εβίάγιτιε οΐγπιβηυπι Ε 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Απριλίου 2015 


Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1702/43627 (2) 

Καθορισμός λεπτομερειών χορήγησης της συνδεδεμέ- 
νης ενίσχυσης στα πρωτεϊνούχα κτηνοτροφικά ψυ¬ 
χανθή σε εκτέλεση του άρθρου 52 του Κανονισμού 
(ΕΚ) αριθμ. 1307/2013 του Ευρωπαϊκού Κοινοβουλίου 
και του Συμβουλίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. α) το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», όπως κυρώθηκε 
με το άρθρο πρώτο του Π.δ. 63/2005 (Α' 38), 

β) το Π.δ. 107/2014 (ΦΕΚ 174/τ.Α728-8-2014) «Οργανι¬ 
σμός του Υπουργείου Αγροτικής Ανάπτυξης και Τρο¬ 
φίμων», 

γ) το Π.δ. 24/2015 (Α'20) «Σύσταση και μετονομασία 
Υπουργείων, μεταφοράς της Γ ενικής Γ ραμματείας Κοι¬ 
νωνικών Ασφαλίσεων», 

δ) το Π.δ. 25/2015 (ΦΕΚ 21/τ.Α'/27-1-2015) Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών, 

ε) την υπ’ αριθμ. Υ103(ΦΕΚ 309/Β72.3.2015) απόφαση 
του Πρωθυπουργού σχετικά με την Ανάθεση αρμοδιο¬ 
τήτων στον Αναπληρωτή Υπουργό Παραγωγικής Ανα¬ 
συγκρότησης, Περιβάλλοντος και Ενέργειας, Ευάγγελο 
Αποστόλου, του Δημητρίου. 

2. Τις διατάξεις: 

α) της παρ. 2 του αρ. 62 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων, 

β) των άρθρων 13 μέχρι και 29 του Ν. 2637/1998 (Α' 200) 
«Σύσταση Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρ¬ 
θρο 4 του Ν. 2732/1999 (ΦΕΚ 154 Α'), το άρθρο 24 του 
Ν. 2945/2001 (ΦΕΚ 223 Α') και το άρθρο 29 παρ. 1-8 του 
Ν. 3147/2003 (ΦΕΚ 135/Α'/2003), 

γ) αριθμ. 262385/21/4/2010 κοινή υπουργική απόφαση 
(ΦΕΚ 509/23/4/2010) «Εφαρμογή του καθεστώτος της 
πολλαπλής συμμόρφωσης και λοιπά συμπληρωματικά 
μέτρα σε εκτέλεση του Κανονισμού (ΕΚ) 73/2009 και 
του κανονισμού (ΕΚ) 1698/2005 του Συμβουλίου», όπως 
τροποποιήθηκε και ισχύει, 

δ) του άρθρου 33 της υπ’ αριθμ. 104/7056/2015 υπουρ¬ 
γική απόφαση (ΦΕΚ 147/22/1/2015) «Εθνικές επιλογές, δι¬ 
οικητικά μέτρα και διαδικασίες εφαρμογής των άμεσων 
ενισχύσεων κατ’ εκτέλεση του Κανονισμού (ΕΚ)1307/2013 
και του Κανονισμού(ΕΚ)1306/2013 του Ευρωπαϊκού Κοι¬ 
νοβουλίου και του Συμβουλίου». 

3. Τους Κανονισμούς (ΕΕ): 

α) 1307/2013 του Ευρωπαϊκού Κοινοβουλίου και του 
Συμβουλίου, «Για τη θέσπιση κοινών κανόνων για τις 
άμεσες ενισχύσεις στους γεωργούς βάσει καθεστώτων 
στήριξης στο πλαίσιο της Κοινής γεωργικής πολιτικής 
και για την κατάργηση του κανονισμού (ΕΚ) αριθμ. 
63/2008 και του κανονισμού (ΕΚ) αριθμ. 73/2009 του 
Συμβουλίου», 

β) 1306/2013 του Ευρωπαϊκού Κοινοβουλίου και του 
Συμβουλίου «σχετικά με τη χρηματοδότηση, τη διαχεί¬ 


ριση και την παρακολούθηση της κοινής γεωργικής πο¬ 
λιτικής και την κατάργηση των κανονισμών (ΕΟΚ) αριθμ. 
352/1978, (ΕΚ) αριθμ. 165/1994, (ΕΚ) αριθμ. 2799/1998, (ΕΚ) 
αριθμ. 814/2000, (ΕΚ) αριθμ. 1290/2005 και (ΕΚ) αριθμ. 
485/2008 του Συμβουλίου», 

γ) 639/2014 της Επιτροπής του κανονισμού «για τη 
συμπλήρωση του κανονισμού (ΕΕ) αριθμ. 1307/2013 του 
Ευρωπαϊκού Κοινοβουλίου και του Συμβουλίου περί 
θεσπίσεως κανόνων για άμεσες ενισχύσεις στους γε¬ 
ωργούς βάσει καθεστώτων στήριξης στο πλαίσιο της 
κοινής γεωργικής πολιτικής και για την τροποποίηση 
του παραρτήματος X του εν λόγω κανονισμού», 

δ) 640/2014 της Επιτροπής «για τη συμπλήρωση του 
κανονισμού (ΕΕ) αριθμ. 1306/2013 του Ευρωπαϊκού Κοι¬ 
νοβουλίου και του Συμβουλίου όσον αφορά το ολο¬ 
κληρωμένο σύστημα διαχείρισης και ελέγχου και τους 
όρους απόρριψης ή ανάκτησης πληρωμών καθώς και 
τις διοικητικές κυρώσεις που εφαρμόζονται στις άμεσες 
ενισχύσεις, τη στήριξη της αγροτικής ανάπτυξης και την 
πολλαπλή συμμόρφωση», 

ε) 641/2014 της Επιτροπής «για τη θέσπιση κανόνων 
εφαρμογής του κανονισμού (ΕΕ) αριθμ. 1307/2013 του 
Ευρωπαϊκού Κοινοβουλίου και του Συμβουλίου περί 
θεσπίσεως κανόνων για άμεσες ενισχύσεις στους γε¬ 
ωργούς βάσει καθεστώτων στήριξης στο πλαίσιο της 
κοινής γεωργικής πολιτικής», 

στ) 809/2014 της Επιτροπής για τη θέσπιση κανόνων 
εφαρμογής του κανονισμού (ΕΕ) αριθμ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση. 

4. Την κοινοποίηση των εθνικών επιλογών της νέας 
ΚΑΠ, μέσω ΙδΑΜΜ, σύμφωνα με το άρθρο 67, παρ. 1 του 
Καν (ΕΕ) αριθμ. 639/2014 που αναφέρεται στο άρθρο 54 
παρ. 1 του Καν (ΕΕ) αριθμ. 1307/2013. 

5. Την από 19-09-2014 ηλεκτρονική αλληλογραφία του 
Ινστιτούτου Κτηνοτροφικών Φυτών και Βοσκών περί 
κτηνοτροφικών φυτών που προορίζονται για παραγωγή 
πρωτεϊνούχων σπόρων. 

6. Την υπ’ αριθμ. 26372/20-2-2015 εισήγηση του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.). 

7. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Πεδίο Εφαρμογής 

Με την παρούσα απόφαση καθορίζονται οι αναγκαίες 
λεπτομέρειες εφαρμογής του άρθρου 52 του Κανονι¬ 
σμού (ΕΕ) 1307/2013 του Ευρωπαϊκού Κοινοβουλίου και 
του Συμβουλίου, για τη χορήγηση της συνδεδεμένης 
στήριξης στα πρωτεϊνούχα κτηνοτροφικά ψυχανθή, ανα- 
φερόμενης εφεξής ως «συνδεδεμένη ενίσχυση». 

Άρθρο 2 

Προϋπολογισμός και πόροι χρηματοδότησης 

1. Ο συνολικός ετήσιος προϋπολογισμός για το έτος 
2015 ανέρχεται στα 7.000.000 €, για το έτος 2016 στα 
6.917.591 €, για το έτος 2017 στα 6.835.089 €, για το έτος 
2018 στα 6.759.725 €, για το έτος 2019 στα 6.684.367 € 
και για το έτος 2020 στα 6.684.367 €. 

2. Η έκταση που καθορίστηκε σύμφωνα με το άρθρο 52 
παράγραφος 6 του Κανονισμού (ΕΕ) 1307/2013 ανέρχεται 
σε 40.000 εκτάρια. 

Η χρηματοδότηση της ενίσχυσης προέρχεται από τους 
πόρους του άρθρου 53 του Κανονισμού (ΕΕ) 1307/2013 
του Ευρωπαϊκού Κοινοβουλίου και του Συμβουλίου. 

Άρθρο 3 

Όροι επιλεξιμότητας 

Δικαιούχοι της συνδεδεμένης ενίσχυσης στα πρω- 
τεϊνούχα κτηνοτροφικά ψυχανθή είναι οι γεωργοί, που 
καλλιεργούν κτηνοτροφικά πρωτεϊνούχα καρποδοτικά 
ψυχανθή, όπως αυτά ορίζονται στο παράρτημα της πα¬ 
ρούσας, σε επιλέξιμες εκτάσεις, υπό την προϋπόθεση να 
χρησιμοποιούν ποικιλίες οι οποίες είναι εγγεγραμμένες 
στον Εθνικό Κατάλογο Ποικιλιών ή/και στον Κοινό Κα¬ 
τάλογο των Ποικιλιών των Ειδών των Γεωργικών Φυτών. 

Άρθρο 4 

Καθορισμός και καταβολή ενίσχυσης 

1. Η στήριξη καταβάλλεται υπό τη μορφή συνδεδεμέ¬ 
νης ενίσχυσης, ανά εκτάριο, σε ετήσια βάση. 

2. Το ακριβές ύψος της ενίσχυσης για κάθε έτος καθο¬ 
ρίζεται με απόφαση του Υπουργού Παραγωγικής Ανα¬ 
συγκρότησης, Περιβάλλοντος και Ενέργειας, σύμφωνα 
με το άρθρο 53 του Καν. (Ε.Ε) 639/2014. Για το σκοπό 
αυτό, ο Οργανισμός Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων γνωστο¬ 
ποιεί στην Διεύθυνση Συστημάτων Καλλιέργειας και τη 
Διεύθυνση Αγροτικής Πολιτικής, Διεθνών Σχέσεων και 
Προώθησης Προϊόντων το συνολικό αριθμό επιλέξιμων 
εκταρίων κτηνοτροφικών πρωτεϊνούχων καρποδοτικών 
ψυχανθών ανά έτος. 

3. Ο ΟΠΕΚΕΠΕ ορίζεται αρμόδια αρχή για τις ετήσιες 
κοινοποιήσεις στην επιτροπή σχετικά με την προαιρε¬ 
τική συνδεδεμένη στήριξη, άρθρο 67 Καν 639/2014. 

Άρθρο 5 

Υποχρεώσεις γεωργών 

Οι γεωργοί προκειμένου να τύχουν της ενίσχυσης του 
άρθρου 1 της παρούσας υποχρεούνταί: 

1. Να τηρούν στο σύνολο της εκμετάλλευσής τους 
τις κανονιστικές απαιτήσεις διαχείρισης και την καλή 
γεωργική και περιβαλλοντική κατάσταση σύμφωνα με 
τα οριζόμενα στα άρθρα 93 και 94 του κανονισμού (ΕΕ) 
αριθμ. 1306/2013. 

2. Να δέχονται και να διευκολύνουν τους προβλεπόμε- 
νους ελέγχους από τις αρμόδιες Εθνικές και Ενωσιακές 
Αρχές ελέγχου παρέχοντας οποιοδήποτε συμπληρωμα¬ 
τικό στοιχείο ή πληροφορία τους ζητηθεί. 

3. Να υποβάλλουν αίτημα λήψης ενίσχυσης. Το αίτημα 
λήψης της συνδεδεμένης ενίσχυσης κτηνοτροφικών, 
πρωτεϊνούχων καρποδοτικών ψυχανθών γίνεται σε ει¬ 
δική θέση του εντύπου της ενιαίας αίτησης ενίσχυσης 
ανεξάρτητα αν οι ενδιαφερόμενοι είναι δικαιούχοι ή 
όχι της βασικής ενίσχυσης. Γ ια την εν λόγω δήλωση 
συμμετοχής ισχύουν τα οριζόμενα από τις σχετικές απο¬ 
φάσεις για την βασική ενίσχυση συμπεριλαμβανομένων 
και των προθεσμιών υποβολής της. Η εν λόγω δήλωση 
του γεωργού συνεπάγεται ότι ο γεωργός αποδέχεται 
τα οριζόμενα στην παρούσα απόφαση σχετικά με τη 
διαδικασία χορήγησης της ενίσχυσης, τους ισχύοντες 
όρους και τις προϋποθέσεις καθώς και την κοινοποίηση 
των στοιχείων του. 


Άρθρο 6 

Έλεγχοι 

1. Αρμόδια αρχή για το συντονισμό και την διενέρ¬ 
γεια των ελέγχων ορίζεται ο Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ). 

2. Οι έλεγχοι για τη συνδεδεμένη στήριξη καλύπτουν 
τους σχετικούς όρους που προβλέπονται στον τίτλο III 
του Καν. (ΕΕ) 809/2014, τόσο όσον αφορά τους διοικητι¬ 
κούς ελέγχους (μηχανογραφικούς και διασταυρωτικούς) 
όσο και τους επιτόπιους. Οι λεπτομέρειες διεξαγωγής 
των ελέγχων προσδιορίζονται στις κατ’ έτος εκδιδόμε- 
νες από τον ΟΠΕΚΕΠΕ, οδηγίες ελέγχων και εγκυκλίους. 

3. Οι διοικητικοί και οι επιτόπιοι έλεγχοι πραγματοποι¬ 
ούνται με τρόπο ώστε να εξασφαλίζεται η εξακρίβωση 
της τήρησης των όρων για τη χορήγηση των ενισχύ¬ 
σεων, καθώς και των απαιτήσεων και προτύπων που 
σχετίζονται με την πολλαπλή συμμόρφωση. 

4. Μετά την ολοκλήρωση της πληρωμής της συνδε¬ 
δεμένης ενίσχυσης, τα αποτελέσματα των ελέγχων 
κοινοποιούνται στη Διεύθυνση Συστημάτων Καλλιέρ¬ 
γειας του Υπουργείου Παραγωγικής Ανασυγκρότησης, 
Περιβάλλοντος και Ενέργειας. 

Αρθρο 7 
Ενστάσεις 

1. Αρμόδια Αρχή για την υποβολή ενστάσεων ορίζεται 
η αρμόδια Περιφερειακή Διεύθυνση του ΟΠΕΚΕΠΕ. 

2. Οι ενστάσεις που αφορούν αποτελέσματα επιτόπιου 
ελέγχου, υποβάλλονται εντός διαστήματος δέκα (10) 
εργάσιμων ημερών, από την παραλαβή του πρακτικού 
ελέγχου μετά την ολοκλήρωση του ελέγχου. 

3. Οι ενστάσεις που αφορούν αποτελέσματα λοιπών 
ελέγχων (διοικητικοί, τηλεπισκόπησης, μηχανογραφικοί 
και διασταυρωτικοί) υποβάλλονται εντός διαστήματος 
δέκα (10) εργάσιμων ημερών μετά την έκδοση εντολής 
πληρωμής. 

Αρθρο 8 

Κυρώσεις - Ανάκτηση Αχρεωστήτως 
καταβληθέντων ποσών 

1. Γεωργός που παρουσίασε ψευδή στοιχεία απορ¬ 
ρίπτεται από το καθεστώς χορήγησης της ενίσχυσης 
κατά τη διάρκεια του τρέχοντος ημερολογιακού έτους. 

2. Εφόσον διαπιστωθούν παρατυπίες για τις εκτάσεις 
οι οποίες δηλώθηκαν για τις ενισχύσεις της παρούσας 
και οφείλονται στον παραγωγό, εφαρμόζονται οι μει¬ 
ώσεις που προβλέπονται στον άρθρο 77 του Καν (ΕΕ) 
1306/2013 και στο άρθρο 19 του Καν (ΕΕ) 640/2014. 

3. Εφόσον ο γεωργός δεν συμμορφωθεί με τα προ- 
βλεπόμενα για την πολλαπλή συμμόρφωση επιβάλλο¬ 
νται οι προβλεπόμενες κυρώσεις. Επίσης ο ΟΠΕΚΕΠΕ 
μπορεί να επιβάλλει επιπλέον κυρώσεις εφόσον αυτές 
προβλέπονται από την ισχύουσα Ενωσιακή νομοθεσία. 

4. Σε περίπτωση ανάκτησης αχρεωστήτως καταβλη¬ 
θέντων ποσών από τους δικαιούχους εφαρμόζονται οι 
διατάξεις του άρθρου 63 του Καν. (ΕΕ) 1306/2013 της 
παρ. 3 του άρθρου 19 του Καν. (ΕΕ) 640/2014 καθώς και 
του άρθρου 7 του Καν (ΕΕ) 809/2014. Όπου δεν δύναται 
να εφαρμοστεί η παρ. 3 του άρθρου 19 του Καν. (ΕΕ) 
640/2014 και του άρθρου 7 του Καν (ΕΕ) 809/2014 η δια¬ 
δικασία ανάκτησης τυχόν αχρεωστήτως καταβληθέντων 
ποσών πραγματοποιείται σύμφωνα με τις διατάξεις του 
άρθρου 28 του Ν. 2520/1997, όπως ισχύει. 

Αρθρο 9 
Έναρξη ισχύος 

1. Η παρούσα απόφαση ισχύει από το έτος ενίσχυσης 2015. 

2. Το παράρτημα που ακολουθεί αποτελεί αναπόσπαστο κομμάτι της παρούσας. 

ΠΑΡΑΡΤΗΜΑ 


Πίνακας Επιλέξιμων Ειδών που αναφέρονται στο άρθρο 3 


Κοινή ονομασία 

Επιστημονική Ονομασία 

Κτηνοτροφικό κουκί 

νίοία Ϊ 303 Ε. 

Κτηνοτροφικό ρεβίθι 

Οιοθγ 3ΐΊΘΐίηυπι Ε 

Κτηνοτροφικό μπιζέλι / (κτηνοτροφικό πίσο) 

Ρίευπι δβίίνυηη Ε. 

Βίκος 

νΐθΪ3 53ΐϊν3 Ε. 

Κτηνοτροφικό λαθούρι 

Ε3ίίΐγΓ0υδ 0Ϊ0ΘΓ3 Ε. 

Λούπινο λευκό 

Ευρίηυε 3ΐόυε 

Λούπινο κυανό 

Ε. ΒηρυδΙίίοΙίυε 

Λούπινο κίτρινο 

Ε. ΙυΙθϋδ 

Ρόβι 

νΐθΪ3 ΘΓνϊΙΪ3 Ε. 

Σόγια 

ΟΙγδίηο πΐ3χ Ε. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Απριλίου 2015 


Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 


♦ 


Αριθμ. απόφ. 106/2015 (3) 

Αναπροσαρμογή του ορίου ετήσιας επιβάρυνσης των 
Πελατών ηλεκτρικής ενέργειας για την κάλυψη δα¬ 
πανών παροχής Υπηρεσιών Κοινής Ωφέλειας (ΥΚΩ) 
το έτος 2015, σύμφωνα με την παρ. 7 του άρθρου 55 
του Ν. 4001/2011. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(ΤΑΚΤΙΚΗ ΣΥΝΕΔΡΙΑΣΗ ΤΗΝ 26 ΜΑΡΤΙΟΥ 2015) 

Λαμβάνοντας υπόψη: 

1. Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» όπως τροποποιήθηκε 
και ισχύει, και ιδίως τις διατάξεις του άρθρου 55 του 
νόμου αυτού (ΦΕΚ Α' 179/22.08.2011). 

2. Τη διάταξη της παρ. 1 του άρθρου 9 του Ν. 4001/2011 
(ΦΕΚ Α' 179) «Για τη λειτουργία Ενεργειακών Αγορών 
Ηλεκτρισμού και Φυσικού Αερίου, γιαΈρευνα, Παραγωγή 
και δίκτυα μεταφοράς Υδρογονανθράκων και άλλες 
ρυθμίσεις», σύμφωνα με την οποία «Σε περίπτωση κω¬ 
λύματος ή απουσίας του Προέδρου της ΡΑΕ, αυτός ανα¬ 
πληρώνεται από τον Α' Αντιπρόεδρο και σε περίπτωση 
κωλύματος ή απουσίας αυτού, από τον Β' Αντιπρόεδρο». 

3. Τις διατάξεις του Ν. 4067/2012 «Νέος Οικοδομικός 
Κανονισμός» και ιδίως τις διατάξεις του άρθρο 36 του 
νόμου αυτού (ΦΕΚ Α' 79/09.04.2012). 

4. Την υπ’ αριθμ. 84/2014 απόφαση της ΡΑΕ για την 
αναπροσαρμογή του ορίου της μέγιστης ετήσιας επιβά¬ 
ρυνσης Πελάτη κατά θέση κατανάλωσης για την κάλυψη 
δαπανών παροχής Υπηρεσιών Κοινής Ωφέλειας, για το 
έτος 2014. 


5. Το δελτίο τύπου της Ελληνικής Στατιστικής Αρχής 
που περιλαμβάνει τον πίνακα εξέλιξης ετήσιων μετα¬ 
βολών Γενικού Δείκτη Τιμών Καταναλωτή. * 1 2 3 4 1 

6. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφθηκε ως εξής: 

Επειδή, στο άρθρο 36, παράγραφος 1 του Ν. 4067/2012 
καθορίζονται οι μοναδιαίες χρεώσεις που οφείλουν οι 
εκάστοτε χρήστες κάθε παροχής ηλεκτροδότησης, τις 
οποίες καταβάλουν στους προμηθευτές ηλεκτρικής 
ενέργειας για την παροχή Υπηρεσιών Κοινής Ωφέλειας 
από 01.01.2012, με την επιφύλαξη της παρ. 7 του άρθρου 
55 του Ν. 4001/2011. 

Επειδή, σύμφωνα με την παρ. 7 του άρθρου 55 του 
Ν. 4001/2011 «Προκειμένου για την ηλεκτρική ενέργεια 
η ετήσια επιβάρυνση Πελάτη κατά θέση κατανάλωσης 
δεν μπορεί να υπερβαίνει το ποσό των επτακοσίων 
εβδομήντα τριών χιλιάδων πεντακοσίων τριάντα ενός 
(773.531) ευρώ». Περαιτέρω, στην ίδια παράγραφο και 
άρθρο προβλέπεται ότι, το όριο αυτό αναπροσαρμό¬ 
ζεται κατά το πρώτο τρίμηνο κάθε έτους με απόφαση 
της ΡΑΕ σύμφωνα με τη μέση ετήσια μεταβολή του 
δείκτη τιμών καταναλωτή, όπως δημοσιεύεται από την 
Ελληνική Στατιστική Αρχή (ΕΛΣΤΑΤ). 

Επειδή, για το έτος 2014, η ΡΑΕ με την υπ’ αριθμ. 
84/2014 απόφαση της και κατ’ εφαρμογή του άρθρου 
55 παράγραφος 7 του Ν. 4001/2011, όρισε την αναπρο¬ 
σαρμογή του ορίου της μέγιστης ετήσιας επιβάρυν- 

1 ήΚρ://νννννν.5ΐ:3ϋ5ϋ05.9Γ/ροιτ3ΐ/ρ39θ/ροη:3ΐ/Ε5ΥΕ/Βυ(ΙΚΕΤ/ 
Α0515/ΡΓθ55ΚθΙθ35θ5/Α0515_ΡΚΤ87_ΟΊ1ΜΜ_12_2014_01_Ι^ΰΚ.ρ81 : 

σης Πελάτη κατά θέση κατανάλωσης για την κάλυψη 
δαπανών παροχής Υπηρεσιών Κοινής Ωφέλειας (ΥΚΩ) 
σε € 803.977 (οχτακόσιες τρεις χιλιάδες, εννιακόσια 
εβδομήντα επτά ευρώ). 

Επειδή, το έτος 2014 σύμφωνα με τον «Πίνακα εξέ¬ 
λιξης ετήσιων μεταβολών και μέσων ετήσιων μεταβο¬ 
λών Γενικού Δείκτη Τιμών Καταναλωτή» της Ελληνικής 
Στατιστικής Αρχής, ο μέσος δείκτης του δωδεκαμήνου 
Ιανουάριου 2014 - Δεκεμβρίου 2014 σε σύγκριση προς 
τον ίδιο δείκτη του δωδεκαμήνου Ιανουάριου 2013 - 
Δεκεμβρίου 2013 παρουσίασε μείωση 1,3% (ένα κόμμα 
τρία τοις εκατό), αποφασίζει: 

1. Την αναπροσαρμογή του ορίου της μέγιστης ετή¬ 
σιας επιβάρυνσης Πελάτη κατά θέση κατανάλωσης 
για την κάλυψη δαπανών παροχής Υπηρεσιών Κοινής 
Ωφέλειας (ΥΚΩ) το έτος 2015, σε € 793.525 (επτακόσιες 
ενενήντα τρεις χιλιάδες, πεντακόσια είκοσι πέντε ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2015 

Ο Πρόεδρος κ.α.α. 

Ο Αντιπρόεδρος Β' 

ΜΙΛΤΟΣ ΑΣΛΑΝΟΓΛΟΥ 

-♦- 

Αριθμ. απόφ. 105/2015 (4) 

Αναπροσαρμογή του ορίου ετήσιας επιβάρυνσης Ειδικού 
Τέλους Μείωσης Εκπομπών Αερίων Ρύπων (ΕΤΜΕΑΡ) 
κατά θέση κατανάλωσης των Πελατών ηλεκτρικής 
ενέργειας, σύμφωνα με την παρ. 2γ' του άρθρου 143 
του Ν. 4001/2011, όπως ισχύει. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(ΤΑΚΤΙΚΗ ΣΥΝΕΔΡΙΑΣΗ ΤΗΝ 26 ΜΑΡΤΙΟΥ 2015) 

Λαμβάνοντας υπόψη: 

1. Τις διατάξεις του Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» όπως τροποποιήθηκε 
και ισχύει, και ιδίως τις διατάξεις του άρθρου 143 του 
νόμου αυτού (ΦΕΚ Α' 179/22.08.2011). 

2. Τη διάταξη της παρ. 1 του άρθρου 9 του Ν. 4001/2011 
(ΦΕΚ Α' 179) «Για τη λειτουργία Ενεργειακών Αγορών 
Ηλεκτρισμού και Φυσικού Αερίου, για'Ερευνα, Παραγωγή 
και δίκτυα μεταφοράς Υδρογονανθράκων και άλλες 
ρυθμίσεις», σύμφωνα με την οποία «Σε περίπτωση κω¬ 
λύματος ή απουσίας του Προέδρου της ΡΑΕ, αυτός ανα¬ 
πληρώνεται από τον Α' Αντιπρόεδρο και σε περίπτωση 
κωλύματος ή απουσίας αυτού, από τον Β' Αντιπρόεδρο». 

3. Τις διατάξεις του Ν. 4123/2013 «Διατήρηση ενός ελά¬ 
χιστου επιπέδου αποθεμάτων αργού πετρελαίου ή/και 
προϊόντων πετρελαίου και άλλες διατάξεις (Εναρμόνιση 
του εθνικού δικαίου προς την Οδηγία 2009/119/ΕΚ)» και 
ειδικότερα το άρθρο 26 αυτού (ΦΕΚ Α' 43/19.02.2013). 

4. Την υπ’ αριθμ. Δ5-ΗΛ/Β/Φ.1.21/οικ.4123/05.03.2014 τρο¬ 
ποποίηση της υπ’ αριθμ. Δ5-ΗΛ/Β/Φ.1.20/οικ.290/08.01.2013 


απόφασης του Υφυπουργού Περιβάλλοντος, Ενέργειας 
και Κλιματικής Αλλαγής «Μεθοδολογία επιμερισμού του 
Ειδικού Τέλους του άρθρου 143 παρ. 3 περ. γ' του Ν. 4001/ 
2011» (ΦΕΚ Β' 10/09.01.2013). 

5. Την υπ’ αριθμ. 85/2014 απόφαση της ΡΑΕ για την 
αναπροσαρμογή του ορίου της μέγιστης ετήσιας επι¬ 
βάρυνσης Ειδικού Τέλους Μείωσης Εκπομπών Αερίων 
Ρύπων (ΕΤΜΕΑΡ) κατά θέση κατανάλωσης των Πελατών 
ηλεκτρικής ενέργειας, για το έτος 2014. 

6. Το δελτίο τύπου της Ελληνικής Στατιστικής Αρχής 
που περιλαμβάνει τον πίνακα εξέλιξης ετήσιων μετα¬ 
βολών Γενικού Δείκτη Τιμών Καταναλωτή. * 1 2 3 4 

7. Το γεγονός ότι από τις διατάξεις τις παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

Σκέφθηκε ως εξής: 

Επειδή, σύμφωνα με τις διατάξεις του άρθρου 26 του 
Ν. 4123/2013, με το οποίο τροποποιήθηκε το άρθρο 143 
παράγραφος 2γ' του Ν. 4001/2011 «Η ετήσια επιβάρυνση 
Πελάτη κατά θέση κατανάλωσης δε μπορεί να υπερβαί¬ 
νει το ποσό του ενός εκατομμυρίου (€ 1.000.000) ευρώ. 
Το όριο αυτό αναπροσαρμόζεται ετήσια με απόφαση 
της ΡΑΕ, σύμφωνα με την ετήσια μεταβολή του δείκτη 
τιμών καταναλωτή, όπως δημοσιεύεται από την Ελλη¬ 
νική Στατιστική Αρχή». 

Επειδή, για το έτος 2014, η ΡΑΕ με την υπ’ αριθμ. 
85/2014 απόφαση της και κατ’ εφαρμογή του άρθρου 26 
του Ν. 4123/2013, όρισε αναπροσαρμογή του ορίου της 
μέγιστης ετήσιας επιβάρυνσης Ειδικού Τέλους Μείωσης 
Εκπομπών Αερίων Ρύπων (ΕΤΜΕΑΡ) κατά θέση κατανά¬ 
λωσης των Πελατών ηλεκτρικής ενέργειας σε € 991.000 
(εννιακόσιες ενενήντα μια χιλιάδες ευρώ). 

Επειδή, το έτος 2014 σύμφωνα με τον «Πίνακα εξέ¬ 
λιξης ετήσιων μεταβολών και μέσων ετήσιων μεταβο¬ 
λών Γενικού Δείκτη Τιμών Καταναλωτή» της Ελληνικής 
Στατιστικής Αρχής, ο μέσος δείκτης του δωδεκαμήνου 
Ιανουάριου 2014 - Δεκεμβρίου 2014 σε σύγκριση προς 
τον ίδιο δείκτη του δωδεκάμηνου Ιανουάριου 2013 - 
Δεκεμβρίου 2013 παρουσίασε μείωση 1,3% (ένα κόμμα 
τρία τοις εκατό), αποφασίζει: 

1. Την αναπροσαρμογή του ορίου της μέγιστης ετή¬ 
σιας επιβάρυνσης Ειδικού Τέλους Μείωσης Εκπομπών 
Αερίων Ρύπων (ΕΤΜΕΑΡ) κατά θέση κατανάλωσης των 
Πελατών ηλεκτρικής ενέργειας για το έτος 2015, σε € 
978.117 (εννιακόσιες εβδομήντα οκτώ χιλιάδες εκατόν 
δέκα εφτά ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2015 

Ο Πρόεδρος κ.α.α. 

Ο Αντιπρόεδρος Β' 

ΜΙΛΤΟΣ ΑΣΛΑΝΟΓ ΛΟΥ 


2 ή«ρ://\ΛΛΛ/νν.5ΐ:3ΐ:ί5μα5.9Γ/ροιτ3ΐ/ρ39θ/ροπ:3ΐ/Ε5ΥΕ/Βυ(ΙΚΕΤ/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ·9τ) 


Ηλεκτρονική Διεύθυνση: ήίίρ://νννννν.β1.9Γ - β-Γπαϋ: ννβόιπ33ίβι·.βί@βί.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02008551505150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































